
Referat styremøte i Travavl.no

Sted:		Hotell Linne, Oslo
Tid: 		14.09.2025 kl. 09:00-11:30
Til stede: 	Julie Ann Gjerstad, Tone Britt Madsen, Marianne Landsem, Vidar Skogdalen, Ments Tore Møller og Arnt Foss.
Forfall:	Reidar Molthe 
Tone Britt Madsen deltok via Teams. Marianne Landsem forlot møtet 10:30.

Sak 1 	Medlemstur/studietur 4.-5. oktober
Annonsering i TGN med to halvsiders annonser i auksjonsnummeret og kasseløpsnummeret, samt bannerannonse på TGN nett etter planen. Bannerannonsen skal sende interessenter direkte til info- og påmelding på hjemmesiden vår.
Elektronisk påmelding, via annonse-banner, hjemmesiden vår og Rubic App, med betaling med Vipps skal gjennomføres.
Detaljer rundt stoppesteder for buss, hotell mm. ble gjennomgått.

Sak 2	Rubic – nytt administrasjonssystem 
Marianne, Tone og Vidar har gjennomført en vurdering av nytt administrasjonssystem, Rubic. Rubic er et nettbasert system. De anbefalte styret å inngå avtale og styret sluttet seg til dette.
Vidar har hatt ansvaret for gjennomføringen. Med Rubic har vi et medlemsregister, påmeldingssystem, faktura-/betalingsløsninger (f.eks. Vipps), kommunikasjon (e-post og SMS).
Det påløper en engangskostnad for etablering og en årlig avgift for bruk.
Sak 3 	Dialogmøte med DNT
Høstens dialogmøte blir onsdag 24. september kl. 17-20. Fra Travavl.no deltar Julie Ann. 
Til dialogmøte skal det meldes inn sak om premiesjansen. Muligheten for premiesjanse anses blant oppdrettere å være et godt salgsargument. Vi registrerer at det er en del ulike oppfatninger om premiesjansen for årgangene fra og med 2024. Er det vedtatt samme opplegg for disse årgangene som for årgangen 2023, eller skal det evt. vedtas senere? Det hadde vært fint med en klargjøring av dette. 

Sak 4 	Møte med DNT v/ Tone Blindheim og Laila Stolpnes
Med bakgrunn i Svens Travsports «Satsning för stärkt uppfödning av varmblodiga hästar i Sverige» og spørsmål knyttet til rettigheter selger har på Klasseløpsauksjonen, jf. Sak på siste årsmøte, ba styreleder og nestleder om møte med avlsansvarlig i DNT for å drøfte disse sakene.
Det ble holdt møte på Teams 7. august. 
Styrking av norsk oppdrett i Norge på samme måte som styrking av svensk oppdrett i Sverige anses som mindre relevant i og med at en svært liten del av norskfødte nå fødes i utlandet. I Sverige er dette i underkant av 300 føll, mens det for Norges del er 8-9.
Når det gjelder godkjenning av budgivere på Klasseløpsauksjonen så er det DNTs samarbeidspartner Daytime Mediahouse som godkjenner budgiverne. DNT opplyste at de ikke har mulighet til å kredittvurdere alle kjøpere under auksjonen, og at auksjonsvilkårene gjøres kjent for selgerne bl.a. i katalogen.
DNT tok opp bestemmelsen om eksport-forbud, «Avls- og registreringsreglementet §2-5». Bestemmelsen innebærer at DNT ikke kan utskrive eksportsertifikat på hoppe med denne klausulen. DNT mener bestemmelsen er i strid med bestemmelsene i kjøpsloven og ønsker å ta bestemmelsen bort fra «Avls- og registreringsreglementet». Styret i Travavl.no støtter forslaget.

Sak 5 	Åpent brev til DNT fra Veikle Balder, Hesteeierforeningen, 
	Travtrenerforeningen og Travavl.no
Veikle Balder tok initiativ til brevet. Første utkast til brev ble drøftet i styret i Travavl.no, og styret ga føringer på innholdet i brevet. Endelig brev ble sendt 13. august og ble bl.a. publisert på tgn.no/TGN md tittelen «SPORTEN MÅ FÅ OVERFØRT MER PENGER FRA RIKSTOTO – ÅPENT BREV TIL STYRET I DNT»

Sak 6 	Innkommet post
Henvendelse fra Norsk Varmblod om avlsseminar i Oslo (Oslo Horse Show) 18. oktober 16:00 – 20:00, som ønsker deltakelse også fra travets varmblodsoppdrettere.
«Connect, Select & Grow 2025, en blanding av workshop, foredrag og paneldebatt der vi ønsker å bringe avl, sport og vår interesse for hest sammen.
Vi ønsker også å fremme våre norskavlede hester og norsk stambok.
Connect, Select & Grow er et selvstendig arrangement i konferanse delen av X-meeting point under Agria Oslo Horse Show.»
	Facebook, søk:  Connect, Select & Grow

Sak 7 	Eventuelt
Mets Tore hadde invitert resten av styret til å høre på Mattias Bergdals foredrag om Svensk travsport (youtube). 
Analysedelen konkluderer med at til tross for stor satsing på bredden i svensk trav forsvinner en stor del av bredden. Derfor foreslår Bergdal å ta bort breddetrav som ikke går i pluss (premieutbetalinger større enn nettoinntektene på spillet), og bruke frigjorte midler til å øke premiene på de arrangementene som går i pluss (f.eks. V75) og til å ruste opp publikumsplassene på banene (i samarbeid med kommersielle aktører). Dette skal da bl.a. føre til økt etterspørsel etter unghester og dermed en ny giv for oppdretterne.
Innholdet ble drøftet i lys av situasjonen i norsk trav. Det foreligger ingen tilsvarende analyse av Norsk travsport.

